Document ID: 32020R0474

Reference:
1.4.2020
FI
Euroopan unionin virallinen lehti
L 100/12
KOMISSION DELEGOITU ASETUS (EU) 2020/474,
annettu 20 päivänä tammikuuta 2020,
eurooppalaisesta alusrunkotietokannasta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta 14 päivänä syyskuuta 2016 annetun Euroopan parlamentin ja neuvoston direktiivin (EU) 2016/1629 (1) ja erityisesti sen 19 artiklan 7 kohdan,
sekä katsoo seuraavaa:
(1)
Direktiivin (EU) 2016/1629 sujuvan soveltamisen varmistamiseksi jäsenvaltioiden, Reinin vesiliikenteestä tehdyn tarkistetun yleissopimuksen sopimuspuolten sekä kolmansien maiden, joille on annettu Euroopan parlamentin ja neuvoston direktiivin (EU) 2016/1629 ja direktiivin 2005/44/EY (2) soveltamiseen liittyviä tehtäviä, toimivaltaisille viranomaisille olisi myönnettävä rajoittamaton käyttöoikeus.
(2)
Rajoittamaton käyttöoikeus antaa jäsenvaltioille mahdollisuuden tehdä yhteistyötä keskenään sekä kolmansien maiden kanssa ja koordinoida työtään alusrunkotietokantaan vietävien vesikulkuneuvoja koskevien tietojen käsittelyn osalta.
(3)
Muille viranomaisille olisi annettava pelkkä alusrunkotietokannan lukuoikeus vesiliikenteen ja infrastruktuurin hallinnoinnin varmistamista, vesiliikenteen turvallisuuden ylläpitoa tai sen valvontaa ja tilastotietojen keräämistä koskevien hallinnollisten toimenpiteiden suorittamiseksi.
(4)
Alusrunkotietokannan sujuvan toiminnan varmistamiseksi ja sen käyttöoikeuksia koskevien pyyntöjen varmentamisen helpottamiseksi jäsenvaltioiden, Reinin vesiliikenteestä tehdyn tarkistetun yleissopimuksen sopimuspuolten sekä olennaisten kolmansien maiden olisi kunkin nimettävä keskitetty yhteyspiste.
(5)
On aiheellista vahvistaa vaiheet, joita jäsenvaltioiden olisi noudatettava tarjotessaan alusrunkotietokannan lukuoikeuksia, jotta varmistettaisiin tietokannan tietoturva ja sujuva toiminta.
(6)
Sisävesiliikennekulkuneuvoista tarvitaan korkealaatuista, vertailukelpoista, ajantasaista, luotettavaa ja yhdenmukaistettua tietoa, jotta helpotettaisiin vesikulkuneuvon nykyisten ja aiempien tietojen sekä myönnettyihin todistuksiin ja uusiin todistushakemuksiin liittyvien tietojen tarkistamista. Sen vuoksi olisi laadittava yksityiskohtainen luettelo vesikulkuneuvoa koskevista tiedoista.
(7)
Täsmennysten olisi oltava teknologian suhteen neutraaleja ja avoimia innovatiivisille teknologioille, ja olisi noudatettava periaatteita, joiden mukaan tiedot toimitetaan vain kerran (”once-only”) ja yhteentoimivuus on oletusarvoista (”interoperability-by-default”). Olisi otettava asianmukaisesti huomioon EU:n sähköisen hallinnon toimintasuunnitelmassa 2016–2020 (3) vahvistetut periaatteet ja suositukset sekä eurooppalaiset yhteentoimivuusperiaatteet (4).
(8)
Jos tässä asetuksessa säädettyihin toimenpiteisiin liittyy henkilötietojen käsittelyä, se olisi toteutettava henkilötietojen suojaa koskevan unionin lainsäädännön ja erityisesti Euroopan parlamentin ja neuvoston asetuksen (EU) 2018/1725 (5) mukaisesti siltä osin kuin kyse on Euroopan komission suorittamasta henkilötietojen käsittelystä ja Euroopan parlamentin ja neuvoston asetuksen (EU) 2016/679 (6) mukaisesti siltä osin kuin on kyse jäsenvaltioiden toimivaltaisten viranomaisten suorittamasta henkilötietojen käsittelystä.
(9)
Euroopan tietosuojavaltuutettua on kuultu asetuksen (EU) 2018/1725 42 artiklan mukaisesti,
ON HYVÄKSYNYT TÄMÄN ASETUKSEN:
1 artikla
Kohde ja soveltamisala
Tässä asetuksessa vahvistetaan säännöt, jotka koskevat direktiivin (EU) 2016/1629 19 artiklassa tarkoitetussa eurooppalaisessa alusrunkotietokannassa, jäljempänä ’alusrunkotietokanta’, pidettyjen tietojen keräämistä, käsittelyä ja käyttöoikeutta sekä erityyppisiä myönnettyjä oikeuksia päästä tietoihin ja tietokannan käyttöä ja toimintaa koskevia ohjeita.
2 artikla
Tietojenkeruu
Jäsenvaltioiden on vietävä alusrunkotietokantaan tämän asetuksen liitteessä 1 tarkoitetut vesikulkuneuvon tunnistetiedot.
3 artikla
Alusrunkotietokannan rajoittamaton käyttöoikeus ja sen sisältämien tietojen käsittely
1.   Tietoihin pääsevät ja niitä voivat käsitellä jäsenvaltioiden, Reinin vesiliikenteestä tehdyn tarkistetun yleissopimuksen sopimuspuolten sekä kolmansien maiden, joille on annettu direktiivin (EU) 2016/1629 ja direktiivin 2005/44/EY soveltamiseen liittyviä tehtäviä, toimivaltaiset viranomaiset vesiliikenteen turvallisuuden ja sujuvuuden ylläpitoa koskevien hallinnollisten toimenpiteiden täytäntöönpanon tukemiseksi ja direktiivin (EU) 2016/1629 soveltamisen varmistamiseksi.
2.   Kunkin 1 kohdassa tarkoitetun jäsenvaltion, Reinin vesiliikenteestä tehdyn tarkistetun yleissopimuksen sopimuspuolen ja kolmannen maan on ilmoitettava komissiolle 1 kohdassa tarkoitettujen toimivaltaisten viranomaisten nimet ja osoitteet.
3.   Jäsenvaltioiden on varmistettava, että direktiivin (EU) 2016/1629 17 artiklassa tarkoitetuissa rekistereissä säilytettävät tiedot ja alusrunkotietokantaan viedyt tiedot vastaavat toisiaan.
4.   Alusrunkotietokannan rajoittamaton käyttöoikeus on myönnettävä tämän asetuksen liitteen 3 mukaisesti.
4 artikla
Alusrunkotietokannan lukuoikeus
1.   Alusrunkotietokannan lukuoikeus voidaan myöntää vesiliikenteen ja infrastruktuurin hallinnoinnin varmistamista, vesiliikenteen turvallisuuden ylläpitoa tai sen valvontaa ja tilastotietojen keräämistä koskevien hallinnollisten toimenpiteiden suorittamista varten muille viranomaisille kuin 3 artiklassa tarkoitetuille jäsenvaltioiden, Reinin vesiliikenteestä tehdyn tarkistetun yleissopimuksen sopimuspuolten ja tämän asetuksen 3 artiklan 1 kohdassa tarkoitettujen kolmansien maiden viranomaisille.
2.   Kunkin jäsenvaltion, Reinin vesiliikenteestä tehdyn tarkistetun yleissopimuksen sopimuspuolen tai kolmannen maan on ilmoitettava komissiolle 1 kohdassa tarkoitettujen viranomaisten nimet ja osoitteet sekä niiden käyttäjäprofiilit tämän asetuksen liitteen 2 mukaisesti.
3.   Alusrunkotietokannan lukuoikeus on myönnettävä tämän asetuksen liitteen 4 mukaisesti.
5 artikla
Alusrunkotietokannan keskitetty yhteyspiste
1.   Kunkin 3 artiklan 1 kohdassa tarkoitetun jäsenvaltion, Reinin vesiliikenteestä tehdyn tarkistetun yleissopimuksen sopimuspuolen ja kolmannen maan on nimettävä keskitetty yhteyspiste komissiota ja muita jäsenvaltioita varten 3 ja 4 artiklassa tarkoitettujen käyttöoikeuksien validointia koskevien tietojen vaihdon helpottamiseksi. Edellä olevan 3 artiklan 2 kohdan ja 4 artiklan 2 kohdan mukaiset ilmoitukset on tehtävä kirjaamalla asiaankuuluvat tiedot alusrunkotietokantaan.
2.   Keskitetty yhteyspiste valitaan tämän asetuksen 3 artiklan 1 kohdassa tarkoitettujen toimivaltaisten viranomaisten joukosta.
3.   3. Kunkin jäsenvaltion, Reinin vesiliikenteestä tehdyn tarkistetun yleissopimuksen sopimuspuolen ja 3 artiklan 1 kohdassa tarkoitetun kolmannen maan on ilmoitettava komissiolle alusrunkotietokannan keskitetyn yhteyspisteen nimet ja yhteystiedot.
6 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä tammikuuta 2020.
Komission puolesta
Puheenjohtaja
Ursula VON DER LEYEN
(1)  EUVL L 252, 16.9.2016, s. 118.
(2)  Euroopan parlamentin ja neuvoston direktiivi 2005/44/EY, annettu 7 päivänä syyskuuta 2005, yhdenmukaistetuista jokitiedotuspalveluista (RIS) Euroopan yhteisön sisävesillä (EUVL L 255, 30.9.2005, s. 152)
(3)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: EU:n sähköisen hallinnon toimintaohjelma 2016–2020 – Hallinnon digitalisaatiokehityksen vauhdittaminen (COM(2016)0179 final).
(4)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Eurooppalaiset yhteentoimivuusperiaatteet – täytäntöönpanostrategia (COM(2017) 134).
(5)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
(6)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
LIITE 1
Vesikulkuneuvon tunnistetiedot
Sovellettavan sisävesialusten teknisiä vaatimuksia koskevan eurooppalaisen normin liitteessä 2 vahvistettu aluksen tunnistetietojen luettelo on sama, jota tarkoitetaan direktiivin (EU) 2016/1629 liitteessä II.
LIITE 2
Käyttäjäprofiilit ja käyttöoikeudet
1.1
Komissio myöntää käyttöoikeudet yksittäisille käyttäjille, jotka vastaavat taulukossa 1 vahvistettuja käyttäjäprofiileja.
1.2   
Komissio voi direktiivin (EU) 2016/1629 19 artiklan 5 kohdan mukaisesti antaa pääsyn alusrunkotietokantaan myös kansainvälisille järjestöille tai kolmannen maan viranomaisille, jos asetuksen (EU) 2018/1725 46 artiklassa vahvistetut vaatimukset täyttyvät. Käyttäjäprofiileja tai niitä vastaavia käyttöoikeuksia voidaan rajoittaa luonnollisten henkilöiden henkilötietojen suojan tasoa koskevan arvioinnin tuloksena.
Käyttäjäprofiilit
Määritelmä
Käyttöoikeudet
Teknisistä todistuksista vastaava viranomainen
Toimivaltainen viranomainen tai valvontaelin, joka myöntää unionin sisävesialustodistukset direktiivin (EU) 2016/1629 6 artiklan mukaisesti
tai
valvontaelin, joka myöntää Reinin vesiliikenteestä tehdyn tarkistetun yleissopimuksen 22 artiklan mukaisen todistuksen
tai
vastaava kolmannen maan toimivaltainen viranomainen, jolle on annettu direktiivin (EU) 2016/1629 soveltamiseen liittyviä tehtäviä
tai
toimivaltainen viranomainen, joka myöntää aluksen yksilöllisen eurooppalaisen tunnistenumeron direktiivin (EU) 2016/1629 18 artiklan mukaisesti
Rajoittamaton käyttöoikeus
Jokitiedotuspalveluista vastaava viranomainen
Direktiivin 2005/44/EY 8 artiklan mukainen toimivaltainen viranomainen, joka vastaa jokitiedotuspalvelujen sovelluksista ja kansainvälisestä tiedonvaihdosta
tai
organisaatio, jonka tehtäväksi on annettu jokitiedotuspalvelujärjestelmän toiminta ja jokitiedotuspalvelujen tarjoaminen direktiivin 2005/44/EY mukaisesti tai jonka kanssa on tehty sopimus tästä tehtävästä
Rajoittamaton käyttöoikeus (rajoittuu direktiivin 2005/44/EY soveltamiseen)
Tilastotoimisto
Tilastotietojen keräämisestä vastaavat kansalliset tai kansainväliset tilastotoimistot
Vain lukuoikeus, joka määritetään luonnollisten henkilöiden henkilötietojen suojan tason arvioinnin perusteella
Kansainväliset järjestöt
Valtuutetut käyttäjät kansainvälisissä järjestöissä
Vain lukuoikeus, joka määritetään luonnollisten henkilöiden henkilötietojen suojan tason arvioinnin perusteella
Muut toimijat
Kaikki toimijat, jotka vastaavat vesiliikenteen ja infrastruktuurin hallinnoinnin varmistamisesta sekä vesiliikenteen turvallisuuden ylläpidosta tai sen valvonnasta, kuten:
—
liikenteenhallinnasta vastaava toimivaltainen viranomainen
—
sulkumestari tai sillanhoitaja
—
pelastus- ja hätäpalvelujen tarjoaja
—
lainvalvontaviranomaiset
—
onnettomuuksien tutkintaelin
Pelkkä lukuoikeus
Komission henkilöstö
Valtuutetut käyttäjät, jotka vastaavat
a)
alusrunkotietokannan pitämisestä tai
b)
sisävesiliikennepolitiikasta
Tarjoaa tekniset ratkaisut kaikkiin toimintoihin
Pelkkä lukuoikeus
LIITE 3
Alusrunkotietokannan rajoittamaton käyttöoikeus ja sen sisältämien tietojen käsittely
1.   
Alusrunkotietokannan rajoittamattoman käyttöoikeuden ja tietojen käsittelyoikeuden validointi on suoritettava seuraavasti:
a)
alusrunkotietokannan kautta pyyntö sellaisen tilin avaamisesta, joka mahdollistaa rajoittamattoman käyttöoikeuden ja sen sisältämien tietojen käsittelyn;
b)
validointi, jonka tekee asiaankuuluva alusrunkotietokannan keskitetty yhteyspiste;
c)
tilin aktivointi.
2.
Komissio voi poistaa tilin käytöstä, jos käyttäjä ei täytä tämän asetuksen vaatimuksia.
LIITE 4
Alusrunkotietokannan lukuoikeus
1.
Alusrunkotietokannan lukuoikeuden validointi on suoritettava seuraavasti:
a)
alusrunkotietokannan kautta pyyntö sellaisen tilin avaamisesta, joka mahdollistaa lukuoikeuden;
b)
validointi, jonka tekee asiaankuuluva alusrunkotietokannan keskitetty yhteyspiste;
c)
tilin aktivointi.
2.
Komissio voi poistaa tilin käytöstä, jos käyttäjä ei täytä tämän asetuksen vaatimuksia.
3.
Toimivaltaiset viranomaiset ovat vastuussa niiden käyttöoikeuksien säännöllisestä seurannasta ja varmentamisesta, jotka ne ovat myöntäneet 4 artiklan 1 kohdassa tarkoitetuille viranomaisille.
LIITE 5
Toiminnot
Alusrunkotietokannassa on oltava seuraavat toiminnot:
1.
Aluksen yksilöllisen eurooppalaisen tunnistenumeron (ENI) tarkistaminen alusrunkotietokannassa:
Alusrunkotietokannan on tehtävä toimivaltaisille viranomaisille mahdolliseksi tarkistaa joko vesikulkuneuvon ENI:n tai tunnistetietojen perusteella, onko vesikulkuneuvo jo rekisteröity järjestelmään.
2.
Vesikulkuneuvojen todistuksia koskevien tietojen tarkastelu:
Alusrunkotietokannassa on voitava tarkastella vesikulkuneuvojen (direktiivin (EU) 2016/1629 mukaisesti myönnettyjä) todistuksia koskevia tietoja sekä kansallisista rekistereistä saatavia vesikulkuneuvon tunnistetietoja.
3.
Mahdollisia hylättyjä tai vireillä olevia todistushakemuksia koskevien tietojen tarkastelu:
Alusrunkotietokannassa on voitava tarkastella todistushakemusten tilaa (hylätty tai vireillä) koskevia tietoja direktiivin (EU) 2016/1629 mukaisesti.
4.
Vesikulkuneuvon todistusten digitaalisten jäljennösten tarkastelu:
Alusrunkotietokannassa on voitava tarkastella digitaalisia jäljennöksiä kaikista toimivaltaisten viranomaisten direktiivin (EU) 2016/1629 mukaisesti myöntämistä todistuksista.
5.
Tilastojen generointi:
Valtuutettujen käyttäjien on voitava tehdä alusrunkotietokannassa hakuja tilastotarkoituksia varten.
6.
Käyttöoikeuksien hallinta:
Käyttäjien on voitava kirjautua alusrunkotietokantaan komission todennuspalvelun (EU Login) kautta.

Summary:
Sisävesialukset
Sisävesialukset
 
TIIVISTELMÄ ASIAKIRJOISTA:
Delegoitu asetus (EU) 2020/474 eurooppalaisesta alusrunkotietokannasta
Direktiivi (EU) 2016/1629 sisävesialusten teknisistä vaatimuksista
Asetus (EU) 2016/1628 liikkuviin työkoneisiin tarkoitettujen polttomoottoreiden kaasu- ja hiukkaspäästöjen raja-arvoihin ja tyyppihyväksyntään liittyvistä vaatimuksista
Direktiivi 2010/35/EU kuljetettavista painelaitteista
Direktiivi 2009/100/EY sisävesialusten purjehduskelpoisuuslupien vastavuoroisesta tunnustamisesta
Direktiivi 2008/68/EY vaarallisten aineiden sisämaankuljetuksista
LAINSÄÄDÄNNÖN TARKOITUS
Lainsäädännöllä vahvistetaan sisävesialusten teknisiä vaatimuksia koskeva järjestelmä ja perustetaan tarkastusjärjestelmä. Sen tarkoituksena on yhdenmukaistaa sisävesialustodistuksia koskevat vaatimukset kaikkialla EU:ssa yksinkertaistamalla sääntöjä ja parantamalla turvallisuutta. Siinä otetaan käyttöön erityisiä sääntöjä, jotka koskevatpainelaitteiden ja vaarallisten aineiden kuljetustamoottoreiden päästöraja-arvojalupien tunnustamisen vastavuoroisia järjestelyjäeurooppalaista alusrunkotietokantaa.
TÄRKEIMMÄT KOHDAT
Direktiivissä (EU) 2016/1629 vahvistetaan sisävesialusten tekniset vaatimukset Siinä vahvistetaan liitteessä luetelluilla sisävesiväylillä tapahtuvaa turvallista liikennöintiä koskevat tekniset vaatimukset. Kyseiset sisävesiväylät on luokiteltu vyöhykkeiksi 1, 2, 3 tai 4, R-vyöhykkeen (Reinin vesiliikenteestä tehdyn tarkistetun yleissopimuksen erityisjärjestelyt) lisäksi. Sitä ei sovelleta lauttoihin, laivaston aluksiin ja useimpiin merialuksiin, mukaan lukien hinaajat ja työntöalukset, jotka voivat liikennöidä vain väliaikaisesti sisävesillä.
Sisävesialustodistukset
EU-maiden on varmistettava, että EU:n sisävesiväylillä liikennöivät kulkuneuvot rakennetaan ja pidetään kunnossa tämän direktiivin mukaisesti. Sisävesialustodistus on annettava teknisen tarkastuksen jälkeen ennen kulkuneuvon käyttöönottoa.Viranomaiset voivat antaa väliaikaisia todistuksia, jos olemassa oleva todistus on kadonnut tai vahingoittunut tai joissakin liitteissä luetelluissa poikkeustapauksissa. Uusille kulkuneuvoille annettavien sisävesialustodistusten voimassaoloaika voi olla enintään viisi vuotta (matkustaja-aluksille ja suurnopeusaluksille) tai kymmenen vuotta (kaikille muille kulkuneuvoille). Voimassaoloaikaa voidaan pidentää poikkeuksellisesti enintään kuudeksi kuukaudeksi teknistä tarkastusta tekemättä. Jos tehdään huomattavia muutoksia tai huomattavia korjauksia, jotka vaikuttavat kulkuneuvon rakenteen kestävyyteen, ohjaukseen, ohjattavuuteen tai erityisominaisuuksiin, kulkuneuvolle on ennen seuraavaa matkaa tehtävä tekninen tarkastus. Jos todistusta ei uusita, kansallisen viranomaisen on esitettävä päätöksen perustelut ja omistajalle on annettava tieto muutoksenhakukeinoista ja muutoksenhaun määräajoista. EU-maat voivat tunnustaa EU:n ulkopuolisten maiden kulkuneuvojen purjehduskelpoisuustodistukset, jos sellaisia ei ole tehty.Tunnistaminen
EU-maat varmistavat, että niiden nimeämät viranomaiset antavat kullekin kulkuneuvolle aluksen yksilöllisen eurooppalaisen tunnistenumeron (ENI), joka pysyy muuttumattomana kulkuneuvon koko käyttöiän ajan.
Eurooppalainen alusrunkotietokantaKomission delegoidussa asetuksessa (EU) 2020/474 vahvistetaan säännöt, jotka koskevat eurooppalaisessa alusrunkotietokannassa pidettyjen tietojen keräämistä, käsittelyä ja käyttöoikeutta. Euroopan komissio vastaa alusrunkotietokannan ylläpitämisestä tukeakseen toimenpiteitä, joilla ylläpidetään vesiliikenteen turvallisuutta ja sujuvuutta ja varmistetaan direktiivin (EU) 2016/1629 soveltaminen. EU-maat varmistavat, että niiden viranomaiset päivittävät tietokantaa direktiivin soveltamiseksi, vesiliikenteen ja infrastruktuurin hallinnoimiseksi, turvallisuuden ylläpitämiseksi ja tilastojen keräämiseksimerkitsemällä tiedot, joilla tunnistetaan ja kuvataan kulkuneuvomerkitsemällä tiedot annetuista, uusituista, korvatuista ja peruutetuista todistuksista sekä digitaalisen jäljennöksen kaikista tämän direktiivin mukaisesti annetuista todistuksistamerkitsemällä tiedot kaikista hylätyistä tai vireillä olevista todistushakemuksistapoistamalla kulkuneuvoa koskevat tiedot, kun kulkuneuvo romutetaanmerkitsemällä kaikki muutokset edellä mainittuihin tietoihin. Viranomaiset voivat siirtää henkilötietoja EU:n ulkopuoliselle maalle tai kansainväliselle organisaatiolle tapauskohtaisesti. EU-maat käsittelevät henkilötietoja henkilötietojen suojaa koskevan EU:n lainsäädännön ja erityisesti asetuksen (EU) 2016/679 (yleinen tietosuoja-asetus) mukaisesti. Komissio voi tapauskohtaisesti siirtää henkilötietoja EU:n ulkopuolisen maan viranomaiselle tai kansainväliselle organisaatiolle tai antaa sille pääsyn alusrunkotietokantaan edellyttäen, että asetuksen (EU) 2018/1725 vaatimukset täyttyvät (ks. tiivistelmä). Komissiolle siirretään valta hyväksyä delegoituja säädöksiä, joissa määritetään:tiedot, jotka jäsenvaltioiden on vietävä tietokantaanerityyppiset myönnetyt oikeudet päästä tietoihintietokannan käyttöä ja toimintaa koskevat ohjeet, erityisesti ohjeet tietoturvatoimenpiteistä, tietojen koodaamisesta ja käsittelystä.Tekniset vaatimukset
Vyöhykkeiden 1, 2, 3 ja 4 sisävesiväylillä liikennöivien kulkuneuvojen tekniset vaatimukset esitetään sisävesiliikenteen normien laadinnasta vastaavan eurooppalaisen komitean (CESNI) laatimassa ES-TRIN-normissa 2019/1.
TarkastusEU-maat perustavat tarkastuselimiä, jotka koostuvat vähintään yhdestä seuraavasta:sisävesiliikenteestä vastaavan hallinnonalan virkamiessisävesialusten ja niiden koneiden suunnittelun asiantuntijamerenkulun asiantuntija, jolla on sisävesiväylien alusten kuljettamisen pätevyyskirja, jolla haltija valtuutetaan ohjaamaan tutkittavaa alustaperinnealusten asiantuntija perinnealusten tarkastusta varten. EU-maiden on varmistettava, että nimetyt elimet suorittavat direktiivissä tarkoitettuja ensimmäisiä tarkastuksia, määräaikaistarkastuksia, erikoistarkastuksia ja vapaaehtoisia tarkastuksia.Tiettyjä kulkuneuvoluokkia koskevat vapautuksetEU-maat voivat antaa vapautuksia siten, että säilytetään riittävä turvallisuuden taso, yhteydettömillä sisävesiväylillä liikennöiville kulkuneuvoille tai tietyille kulkuneuvoille, joiden kantavuus on enintään 350 tonnia, tai muuhun kuin tavarankuljetuksiin tarkoitetuille kulkuneuvoille. Jotta edistettäisiin innovointia ja uusien teknologioiden käyttöä sisävesiliikenteessä, komissio voi sallia muita kuin liitteisiin sisältyviä laitteita ja suunnitelmia koskevia määräaikaisia vapautuksia, tai koemielessä, edellyttäen, että varmistetaan vastaava turvallisuuden taso.Asiaa koskeva lainsäädäntöDirektiivissä 2008/68/EY vahvistetaan säännöt, jotka koskevat vaarallisten aineiden turvallisia ja varmoja tie-, rautatie- ja sisävesikuljetuksia EU:ssa. Direktiivi kattaa myös näkökohdat, kuten kuormaamisen ja purkamisen, siirtämisen toisesta kuljetusmuodosta tai toiseen kuljetusmuotoon sekä kuljetusolosuhteiden edellyttämät pysähdykset. Sillä laajennetaan kansainvälisten sääntöjen soveltaminen vaarallisten aineiden kansallisiin kuljetuksiin. Eri täytäntöönpanosäädöksissä otetaan käyttöön vapautuksia, jotka sallivat kansallisten erityisolojen huomioon ottamisen yleensä määrällisten rajoitusten ja yhteenkuormausten osalta. Direktiiviä 2009/100/EY sisävesialusten purjehduskelpoisuuslupien vastavuoroisesta tunnustamisesta sovelletaan tavarankuljetukseen sisävesiväylillä käytettäviin aluksiin, joiden kantavuus on vähintään 20 tonnia ja joiden pituus on alle 20 metriä tai tilavuus on 100 m3. Lainsäädännön mukaan EU-maat:vahvistavat menettelyt purjehduskelpoisuuslupien antamista vartentunnustavat toisen EU-maan antaman purjehduskelpoisuusluvan samoin perustein kuin jos se olisi antanut luvan itsevoivat keskeyttää aluksen matkan, jos aluksen on havaittu olevan sellaisessa kunnossa, että se aiheuttaa vaaraa ympäristölle, kunnes viat on korjattu. Direktiivissä 2010/35/EU otetaan käyttöön kuljettavia painelaitteita* koskevat yksityiskohtaiset säännöt turvallisuuden parantamiseksi ja vapaan liikkuvuuden varmistamiseksi EU:ssa. Sillä saatetaan ajan tasalle aiempaa lainsäädäntöä, erityisesti vaatimustenmukaisuutta koskevien vaatimusten, vaatimustenmukaisuusarviointien ja määräaikaistarkastusten osalta. Direktiivi koskee tie-, raide- ja sisävesiliikennettä ja se liittyy läheisesti direktiiviin 2008/68/EY. Asetuksessa (EU) 2016/1628 (ks. tiivistelmä)) vahvistetaan liikkuviin työkoneisiin (sisävesialukset mukaan luettuna) asennettavien uusien moottoreiden epäpuhtauspäästöjä koskevat raja-arvot. Siinä määritetään erityisesti vaiheen V päästöraja-arvot ja niiden soveltamispäivät. Asetuksella pyritään vähentämään epäpuhtauspäästöjä ja poistamaan käytöstä kaikkein saastuttavimmilla moottoreilla varustetut laitteet.
MISTÄ ALKAEN LAINSÄÄDÄNTÖÄ SOVELLETAAN?
Direktiiviä 2008/68/EY on sovellettu 20. lokakuuta 2008 alkaen, ja se oli saatettava osaksi EU-maiden lainsäädäntöä 30. kesäkuuta 2009 mennessä. Direktiivillä 2009/100/EY kumottiin ja kodifioitiin direktiivi 76/135/EY 22. lokakuuta 2009 alkaen. Direktiiviä 2010/35/EU on sovellettu 20. heinäkuuta 2010 alkaen, ja se oli saatettava osaksi EU-maiden lainsäädäntöä 30. kesäkuuta 2011 mennessä. Sisävesialusten moottoreihin on sovellettu asetusta (EU) 2016/1628 1. tammikuuta 2019 alkaen (teho alle 300 kW) ja 1. tammikuuta 2020 alkaen (teho vähintään 300 kW). Lisäksi sovelletaan 24 kuukauden siirtymäaikaa edellä mainituista päivämääristä. Direktiiviä (EU) 2016/1629 on sovellettu 6. lokakuuta 2016 alkaen, ja se oli saatettava osaksi EU-maiden lainsäädäntöä 7. lokakuuta 2018 mennessä. Asetusta (EU) 2020/474 on sovellettu 21. huhtikuuta 2020 alkaen.
TAUSTAA
Lisätietoja:Sisävedet (Euroopan komissio) Tietoa CESNI:sta (CESNI).
KESKEISET TERMIT
Kuljetettavat painelaitteet: laiteryhmä, johon kuuluvat paineastiat, säiliöt, monisäiliöajoneuvot/-vaunut, monisäiliökontit ja kaasupullot. Niihin kuuluvat aerosolipullot, mutta eivät aerosolit, avoimet kryoastiat, hengityslaitteiden kaasupullot ja sammuttimet.
ASIAKIRJAT
Komission delegoitu asetus (EU) 2020/474, annettu 20. tammikuuta 2020, eurooppalaisesta alusrunkotietokannasta (EUVL L 100, 1.4.2020, s. 12–19)
Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016, sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta (EUVL L 252, 16.9.2016, s. 118–176)
Direktiiviin (EU) 2016/1629 tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Euroopan parlamentin ja neuvoston asetus (EU) 2016/1628, annettu 14 päivänä syyskuuta 2016, liikkuviin työkoneisiin tarkoitettujen polttomoottoreiden kaasu- ja hiukkaspäästöjen raja-arvoihin ja tyyppihyväksyntään liittyvistä vaatimuksista, asetusten (EU) N:o 1024/2012 ja (EU) N:o 167/2013 muuttamisesta ja direktiivin 97/68/EY muuttamisesta ja kumoamisesta (EUVL L 252, 16.9.2016, s. 53–117)
Ks. konsolidoitu toisinto.
Euroopan parlamentin ja neuvoston direktiivi 2010/35/EU, annettu 16 päivänä kesäkuuta 2010, kuljetettavista painelaitteista sekä neuvoston direktiivien 76/767/ETY, 84/525/ETY, 84/526/ETY, 84/527/ETY ja 1999/36/EY kumoamisesta (EUVL L 165, 30.6.2010, s. 1–18)
Euroopan parlamentin ja neuvoston direktiivi 2009/100/EY, annettu 16 päivänä syyskuuta 2009, sisävesialusten purjehduskelpoisuustodistusten vastavuoroisesta tunnustamisesta (kodifioitu toisinto) (EUVL L 259, 2.10.2009, s. 8–13)
Ks. konsolidoitu toisinto.
Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008, vaarallisten aineiden sisämaankuljetuksista (EUVL L 260, 30.9.2008, s. 13–59)
Ks. konsolidoitu toisinto.
MUUT ASIAAN LIITTYVÄT ASIAKIRJAT
Euroopan parlamentin ja neuvoston asetus (EU) N:o 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39–98)
Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1–88)
Viimeisin päivitys: 13.10.2020